Operacija Jubilee
Operacija Jubilee (tudi Napad na Dieppe oz. Bitka za Dieppe) je bila zavezniška vojaška operacija, katere osnovni cilj je bilo načrtovano zavzetje francoskega pristanišča Dieppe, ter uničenje obalnih topniških baterij. Operacija se je začela 19. avgusta 1942 okoli pete ure zjutraj in se kmalu spremenila v popoln taktični poraz. Od 6.086 izkrcanih zavezniških vojakov jih je bilo 4.384 padlih, ranjenih, izginulih oz. ujetih. Letalske sile so izgubile 119 letal, medtem ko je Kraljeva vojna mornarica izgubila 555 mornarjev. Kljub porazu so izkušnje iz te operacije pripomogle k boljšemu načrtovanju operacije Krepak in Overlord.